El II Concurs de Xarangues, la música remember i l’Orquestra Nexus arriben a Burjassot en el segon cap de setmana festiu
2025-07-24

El segon cap de setmana de les festes en honor a Sant Roc, a Burjassot, estarà protagonitzat per la música i per la finalització dels trasllats del sant pels diferents barris del municipi. Totes les actuacions musicals tindran lloc en la Plaça Emilio Castelar (Ajuntament).

El divendres 8 d’agost, Sant Roc tornarà a l’ermita, donant per finalitzats els trasllats, després de fer el seu últim recorregut des de la Parròquia Sant Miquel Arcàngel. També divendres, a partir de les 23.00 h, l’Orquestra Nexus serà l’encarregada de posar-li el toc musical a la jornada.

La música continuarà a la Plaça Emilio Castelar (Ajuntament), el dissabte 9 d’agost, a partir de les 19.00 h, amb les millors cançons dels anys 80 i 90 que sonaran en la plaça de la mà del Tardeo Remember.

El fermall d’or a este genial cap de setmana festiu es posarà també musicalment ja que, el diumenge 10 d’agost, arribarà la segona edició del Festival de Xarangues, a partir de les 23.00 h.

Un cap de setmana intens i de variada programació que donarà pas a la setmana gran de les festes de Burjassot, la qual tindrà a Nyno Vargas, Blas Cantó o el musical “Las Vegas”, entre altres actuacions, com a plats forts de les festes.